## **Politika e Privatësisë**

Kjo Politikë e Privatësisë përshkruan si dhe pse i mbledhim, i përpunojmë dhe i ruajmë të dhënat tuaja personale, në pajtim me Ligjin Nr. 06/L-082 për Mbrojtjen e të Dhënave Personale. Çdo përpunim bëhet në mënyrë të ligjshme, të drejtë dhe transparente.

E drejta e privatësisë dhe mbrojtja e të dhënave tuaja personale është prioritet kryesor i Agjencisë Kosovare të Privatizimit, e cila angazhohet të përpunojë të dhënat tuaja personale me përgjegjësi dhe në përputhje me Ligjin Nr. 06/L-082 për Mbrojtjen e të Dhënave Personale, dhe në pajtim me legjislacionin evropian për mbrojtjen e të dhënave personale.

Kjo politikë e mbrojtjes së të dhënave personale është e zbatueshme nëse jeni aplikant për punë, palë kontraktuese, merrni pjesë në një trajnim të organizuar nga ne, vizitoni AKP-në, përdorni ndonjë shërbim, paraqisni kërkesë përmes email-it apo faqes tonë të internetit.

## Kush i përpunon dhe është përgjegjës për të dhënat tuaja personale?

Përgjegjës për përpunimin e të dhënave është Agjencia Kosovare e Privatizimit, me adresë: Rruga “Dritan Hoxha” nr. 55, Lakrishtë, 10 000 Prishtinë, dhe email: info@pak-ks.org.

Zyrtari përgjegjës për mbrojtjen e të dhënave personale është Fitore Geci Gagica, me email adresë: Fitore.gagica@pak-ks.org

## Kategoria e të dhënave që përpunojmë?

Në varësi të qëllimeve dhe arsyeve specifike, Agjencia Kosovare e Privatizimit përpunon të gjitha ose disa nga të dhënat personale të specifikuara më poshtë, ndaras ose në kombinim midis tyre:

1. Të dhënat e identifikimit: emri, mbiemri, të dhënat e dokumentit të identitetit;
2. Të dhënat e kontaktit: adresa, email, numri i telefonit;
3. Të dhëna për arsimin, shëndetin, kualifikimin profesional dhe veprimtarinë e punës;
4. Të dhëna të tjera të kërkuara sipas ligjeve të veçanta që rregullojnë marrëdhëniet e punës ose marrëdhëniet kontraktuale;
5. Informacione të tjera dhe të dhëna personale të nevojshme për përmbushjen e detyrimeve statutore të Agjencisë Kosovare të privatizimit për të garantuar sigurinë në ofrimin e shërbimeve lidhur me procesin e privatizimit;
6. Foto dhe video nga konferenca apo ngjarje;

## Për çfarë qëllimesh i përdorim të dhënat tuaja personale?

Përmbushja e detyrimeve ligjore të përcaktuara me Ligjin Nr. 06/L-082 për Mbrojtjen e të Dhënave Personale, si dhe Rregulloren (BE) 2016/679 të Parlamentit Evropian dhe të
Këshillit të datës, 27 prill 2016, për mbrojtjen e personave fizik sa i përket përpunimit të të dhënave personale dhe qarkullimit të lirë të këtyre të dhënave, që shfuqizon Direktivën 95/46/EC (Rregullorja për mbrojtjen e të dhënave të përgjithshme).

Përmbushja e urdhrave të organeve kompetente shtetërore;

Përzgjedhja e punonjësve, duke përfshirë kryerjen e trajnimeve të specializuara dhe gjuhësore për rekrutimet te reja;

Lidhja e kontratave dhe marrëdhënieve parakontraktuale;

Garantimi i sigurisë së punonjësve, vizitorëve, si dhe infrastrukturës së ndërmarrjes, përmes sistemit të mbikëqyrjes video, sigurisë fizike, kontrollit të qasjes dhe regjistrimit të vizitorëve të jashtëm;

Sigurimi i funksionimit normal, mirëmbajtjes dhe sigurisë së faqes së internetit dhe sistemeve të informacionit dhe komunikimit të Agjencisë Kosovare të Privatizimit;

Organizimi dhe realizimi i trajnimeve të specializuara nga Organizata Trajnuese në AKP;

Përpunimi i kërkesave sipas Ligjit NR. 06/L-081 për Qasje në Dokumente Publike;

Promovimi i aktiviteteve të AKP-së, duke përfshirë shpërndarjen e materialeve dhe broshurave reklamuese, postimin e fotove / videove në ueb faqe, Facebook, Instagram, Tëitter, Linkedin ose në media tjera.

## Baza ligjore për përpunim

AKP përpunon të dhënat në përputhje me nenin 5 të Ligjit Nr. 06/L-082, përkatësisht:

– Pëlqimi i subjektit të të dhënave (neni 5.1.1)

– Përmbushja e një kontrate (neni 5.1.2)

– Përmbushja e detyrimeve ligjore (neni 5.1.3)

– Interes publik / autoritet zyrtar (neni 5.1.5)

Në disa raste, ne përpunojmë të dhënat personale vetëm pas pëlqimit paraprak të subjektit të të dhënave. Pëlqimi i dhënë mund të tërhiqet në çdo kohë nga subjekti.

## Me kë i ndajmë të dhënat personale të mbledhura?

Autoritetet kompetente siç janë ato të sigurisë, gjyqësore dhe mbikëqyrëse, që në bazë të një akti juridik kanë autoritetin të kërkojnë nga AKP të dhënat personale për subjektet e caktuara.

AKP nuk transferon të dhëna personale jashtë Republikës së Kosovës, përveç rasteve të parashikuara me ligj dhe me garancitë e përcaktuara nga Agjencia për Informim dhe Privatësi.

Nëse të dhënat personale mblidhen nga palë të treta dhe jo drejtpërdrejt nga subjekti, AKP garanton informimin e subjektit në përputhje me nenin 13 të ligjit.

## Cilat janë të drejtat tuaja?

Kur të dhënat tuaja personale përpunohen nga Agjencia Kosovare e Privatizimit, ju keni të drejtë:

1. të qasjes në të dhënat tuaja dhe në çdo kohë, të kërkoni t’i korrigjoni dhe përditësoni pa vonesë nëse të dhënat tuaja janë të pasakta ose jo të plota;
2. të fshirjes (‘e drejta për t’u harruar) së të dhënave tuaja dhe mund të kërkoni që përpunimi të ndalohet në rrethana të caktuara;
3. të kërkoni që ndonjë nga ndryshimet e mësipërme t'u komunikohet palëve të tjera, të cilave u janë zbuluar të dhënat tuaja;
4. të ankoheni në çdo kohë nëse besoni se të drejtat tuaja për mbrojtjen e të dhënave janë shkelur.

## E drejta e ankimimit

Në përputhje me Ligjin Nr. 06/L-082 për Mbrojtjen e të Dhënave Personale, çdo person fizik që beson se i është shkelur e drejta për mbrojtjen e të dhënave personale, mund të paraqesë ankesë pranë A[gjencisë për informim dhe Privatësi](https://aip.rks-gov.net/arkiva/drejtori-i-pergjithshem/501.html) me adresë: Rr. Zejnel Salihu - Nr.22, 10000, Prishtinë, Republika e Kosovës.

## Siguria e të dhënave personale

AKP zbaton masat e duhura fizike, organizative dhe teknike për të mbrojtur të dhënat tuaja personale në pajtim me dispozitat përkatëse të Ligjit Nr. 06/L-082 për Mbrojtjen e të Dhënave Personale.

Kohëzgjatja e ruajtjes së të dhënave personale varet nga qëllimet e përpunimit për të cilat ato janë mbledhur dhe është e rregulluar me Ligjin Nr. 04/L-088 për Arkivat Shtetërore dhe/ose me ndonjë ligj tjetër përkatës.

## Përditësimi i Politikës së Privatësisë

Ne mund të përditësojmë herë pas here politikën tonë të privatësisë dhe do t'ju njoftojmë për çdo ndryshim duke postuar Politikën e re të privatësisë në këtë faqe.

Faqja e internetit mund të përmbajë linqe të ndryshme të faqeve të tjera të internetit, për të cilat ju rekomandojmë t’i lexoni politikat e privatësisë të faqeve të tyre.